Sacrosancte ecclesie Sancti Vincentii martiris que est constructa infra muros Matisconum cui preest Giraldus episcopus. Ego Madalbertus et uxor mea Elena donamus Sancto Vincentio et canonicis ejus, vel ad luminaria ejusdem ecclesie, aliquid augendi ex rebus proprietatis nostre que sunt site in pago Matisconense, in agro Fusciacense, in villa Albuconaco. Hoc est curtilus cum capella in honore Salvatoris et genitricis Dei Marie, Sancti Vincentii et Sancti Amoris constructa, cum edificiis, exio et regresso; terminatur ipse curtilus cum capella, a mane terra Satonaco, a medio die via publica, a sero Sancti Verani, a circio camino publico qui pergit ad Sagonam. Infra istas terminationes, ipsum curtilum cum rebus et quicquid ad ipsum curtilum aspicit, hec sunt curtiferus cum exiis, vircariis, vineis, campis, pratis, silvis, pomis, pascuis, aquis aquarumque decursibus. Et dono de mancipiis meis his nominibus, Aldone, Landrico cum infantibus eorum, Alibrano et Sendane cum infantibus eorum, Dominico et Ostraldo, ad integrum donamus sicut superius legitur, ea vero ratione dummodo vivimus usum et fructum teneamus et annis singulis, festivitate Sancti Vincentii, de frumento modios II et de vino II et porcos II, canonicis in censum donamus; post nostrum decessum, ad ipsos canonicos perveniat sine contradicente. Si quis contradixerit auri unciam componat. S. Madalberti et uxoris sue Helene.